cyanic-selkie/wikianc huggingface dataset:
Lødingen
Lødingenin kunta perustettiin 1. tammikuuta 1838. Siitä on myöhemmin erotettu kaksi kuntaa: Tysfjord vuonna 1869 ja Tjeldsund 1909. Efjordenin alue puolestaan liitettiin Ballangenin kuntaan 1. tammikuuta 1962.
Kevin Carter
Walesilaisen rockyhtye Manic Street Preachersin vuoden 1996 albumilla Everything Must Go on myös singlenä julkaistu kappale ”Kevin Carter”. Dan Krauss on ohjannut ja tuottanut Carterin elämästä vuonna 2005 Oscar-ehdokkuuden saaneen dokumentin The Death of Kevin Carter: Casualty of the Bang Bang Club. ”The Bang Bang Club” oli neljän eteläafrikkalaisen valokuvaajan ryhmä, jonka jäsen Carter oli.
Andrea de Cesaris
Vuonna 2014 de Cesaris kuoli moottoripyöräilyonnettomuudessa Roomassa.
1990-luku ja viimeiset vuodet Formula ykkösissä
Kaudella de Cesaris ajoi Jordania, tuloksena yhdeksän pistettä. Seuraavalla kaudella Jordan vaihtui Tyrrelliin, jossa hän saavutti ensimmäisellä kaudellaan kahdeksan MM-pistettä. Seuraavalla kaudella ei pisteitä herunut tallin kamppaillessa Yamahan moottoreiden kanssa. Viimeisen vuotensa de Cesaris ajoi jälleen Jordanilla, tuuraten alkukaudella Eddie Irvinea, joka oli saanut parin kilpailun kiellon avauskisassa Brasiliassa aiheuttamastaan 4 auton kolarista. Karl Wendlingerin loukkaannuttua Monacon GP:n harjoituksissa tuli de Cesaris korvaamaan häntä Sauberille, saavuttaen pari pistettä. Loppukaudesta 1994 de Cesaris sai luovuttaa paikkansa Sauberilla Benettonilta lähteneelle JJ Lehdolle.
Kuusamonnokkasara
Ulkonäkö ja koko
Kuusamonnokkasara kuuluu hankalasti määriteltävään keltasarojen ryhmään, jonka lajit risteytyvät hyvin herkästi keskenään. Suomessa tähän ryhmään kuuluvat kuusamonnokkasaran lisäksi hostinsara (C. hostiana), keltasara (C. flava), etelännokkasara (C. lepidocarpa subsp. lepidocarpa), ristasara eli lännenhernesara (C. demissa) ja hernesara (C. viridula).
Rudolf Reichling
Poliitikko
Reichling oli kunnallispoliitikko ja toimi myös valtakunnan politiikassa. Hän oli muun muassa Sveitsin liittokokouksen kansallisneuvoston jäsen 1975–1991 ja sen puheenjohtaja 1987–1988.
Urheilija
Reichling oli soutaja ja edusti Seeclub Zürichiä. Hän osallistui vuoden 1948 kesäolympialaisiin Lontoossa ja sai miesten perämiehellisessä nelosessa hopeaa.
Keidas
thumb|Keidas [[Omanissa.]] Keidas on aavikolla kostea, rehevä ja viljelyskelpoinen paikka, jossa on pysyvästi saatavilla makeaa vettä. Keitaita on eri kokoisia, lähdettä ympäröivistä hehtaarin kokoisista alueista laajoihin luontaisesti kosteisiin tai keinokasteltuihin alueisiin. Suurimman osan keitaista saavat aikaan maanalaiset vesivarastot. Niiden lähteet ja kaivot, joista osa on arteesisia, voivat hiekkakivialueilla saada vetensä jopa 800 kilometrin päästä.
Lentävä suomalainen
Myöhemmin suomalaisen ralliautoilun noustessa maailmanmaineeseen 1960-luvulla nimeä alettiin käyttää Timo Mäkisestä. Sen lisäksi eri yhteyksissä myöhemminkin lempinimen ovat saaneet ainakin Rauno Aaltonen (rallin Euroopan mestari 1965), Pauli Toivonen (rallin Euroopan mestari 1968), Carl-Otto Bremer sekä Esko Keinänen. Myöhemmin nimitystä alettiin käyttää myös Mika Häkkisestä, jonka McLaren-autosta on eräässä valokuvassa kaikki neljä pyörää ilmassa. Nimitystä on käytetty myös tennispelaaja Jarkko Niemisestä.
Louie Bellson
Diskografiaa
Dizzy Gillespie
Jaan Kirsipuu
Kirsipuu tunnettiin hyvänä kirimiehenä, joka voitti ammattilaisurallaan yli 130 kilpailua. Ranskan ympäriajossa hän saavutti neljä etappivoittoa. Vuonna 1999 hän piti kuuden päivän ajan johtajan keltaista paitaa. Hän lähti Ranskan ympäriajoon kaikkiaan 12 kertaa pääsemättä kertaakaan maaliin, sillä vuoristoetapit olivat raskastekoiselle Kirsipuulle vaikeita.
Aki Tammisto
Ennätykset
Ulkoradat:
Lentävä poro
Lentävän Poron Teatteri on komediateatteri, joka kiertää esiintymässä ympäri Suomea. Teatteri on tuottaa komedianäytelmiä, improvisaatioteatteria ja kesäteatteria. Lentävän Poron kesäteatterin tilat sijaitsevat ravintola Kauppayhtiön sisäpihalla Rovaniemen keskustassa. Teatterin lisäksi Lentävä Poro on tuottanut erilaisia teatteritapahtumia, kuten Teatterisota, Vaalishow ja Kaamos -improfestivaali.
Maaliskuussa 2018 uutisoitiin teatterin lopettamisesta.
Talviolympialaiset 2002
XIX talviolympialaiset olivat vuonna 2002 Yhdysvaltojen Salt Lake Cityssä järjestetyt talviolympialaiset. Kilpailut avattiin 8. helmikuuta ja päätettiin 24. helmikuuta. Olympiatulen sytytti Mike Eruzionen johdolla Yhdysvaltain jääkiekkomaajoukkue vuodelta 1980.
Antti Ollila
Antti Ollila (s. 25. joulukuuta 1994) on suomalainen freestylehiihtäjä.
Dominion – Valtakunta
Lisäosat
Dominionille on julkaistu 14 lisäosaa, joista suomalainen julkaisija Lautapelit.fi julkaissut suomenkielisenä versiona ensimmäiset 10 lisäosaa lisäosan ilmestymisvuotena tai sitä seuranneena vuotena.
Promokortit
Erilaisten tapahtumien ja julkaisujen yhteydessä peliin on julkaistu myös markkinointimielessä joukko yksittäisiä 11 kortin satseja (yksi valtakuntakorttipino muodostuu kymmenestä samanlaisesta kortista sekä pohjakortista). Suomalainen julkaisija Lautapelit.fi on painattanut näistä promokorteista myös suomenkielisiä versioita.
Lisäksi Hovin juonet -lisäosan mukana olleesta kortista Merirosvolaiva on erikseen olemassa suomenkielinen promo, jonka teksti poikkeaa hieman varsinaisen kortin tekstistä. Tämän kortin julkaisutaustasta ei ole selvyyttä.
Santahaminan vankileiri
Muistomerkki
Vuonna 2013 tehtiin Helsingin kaupunginvaltuustolle aloite, että muistomerkin yhteyteen saataisiin kaikkien Santahaminaan haudattujen nimet.
Tsvetan Genkov
thumb|Tsvetan Genkov Tsvetan Valentinov Genkov (s. 8. helmikuuta 1984 Mezdra, Bulgaria), on bulgarialainen jalkapalloilija, pelipaikaltaan hyökkääjä. Hän on edustanut puolalaista Wisła Krakovaa vuodesta 2011 lähtien.
Meliton Sardeslainen
Melitonin elämästä tiedetään vain vähän. Eusebios Kesarealaisen mukaan Meliton (ja tämän seurakunta) kuuluivat kvartodesimaaneihin, toisin sanoen he viettivät pääsiäistä Nisán-kuun 14. päivänä eli samaan aikaan kuin juutalaiset, eikä sitä seuraavana sunnuntaina kristittyjen enemmistön tavoin.
Martti Mäki
Suomesta Mäen teoksia löytyy muun muassa Suomen valtion, Ateneumin, Helsingin kaupungin ja Oulun taidemuseon kokoelmista. Mäen suurin yksittäinen maalaus oli hänen Oulun keskustan Vaaran kaupunginosaan Pakkahuoneenkadulle toteuttamansa ulkoseinämaalaus Elämä on palamista, jonka koko oli yhteensä yli 100 neliömetriä. Rakennus, jonka seinässä maalaus oli, purettiin vuonna 2007.
Paavali III
Perhetausta
Farnese syntyi viisilapsiseen perheeseen, jonka isä oli Pier Luigi Farnese ja äiti Giovannella Caetani. Alessandro Farnese oli avioliitossa Silvia Ruffinin kanssa ja heillä oli neljä lasta.
Sarah Geronimo
Televisioura
Vuonna 2008 Sarah näytteli ABS-CBN:n saippuasarjassa, Bituing Walang Ninging, aloittelevaa laulajaa nimeltä Dorina Pineda. Hän julkaisi myös sarjan soundtrackin.
Elokuvaura
Geronimon debyyttielokuva A Very Special Love julkaistiin 30. heinäkuuta 2008. Se tuotti yli 180 miljoonaa pesoa. Hän levytti myös oman version kappaleesta "A Very Special Love" elokuvaa varten. Helmikuussa 2009 Sarah näyttelee kyseisen elokuvan jatko-osassa You Changed My Life. Kuvaukset aloitettiin marraskuussa 2008 ja elokuva ilmestyi teattereihin ystävänpäivänä 2009.
Musiikkiura
Geronimon kolmas studioalbumi Becoming julkaistiin elokuussa 2006, ja hän jatkoi esiintymistä maailmanlaajuisesti konserteilla Alaskassa, Taiwanissa, Kanadassa ja Dubaissa. Hän piti myös "The Other Side Us Tour" -kiertueen San Diegossa, Hanfordissa, Los Angelesissa, San Franciscossa, Chicagossa, Honolulussa, Mauilla, Washington DC:ssä ja Atlantic Cityssä.
Ristikkomerkki
thumb|150px|Ristikkomerkki, Arial. Ristikkomerkki tai ruutu (arkikielessä myös risuaita) on merkki, jota käytetään lähinnä teknisissä yhteyksissä, esimerkiksi puhelimissa ja tietotekniikassa. Merkkiä on käytetty myös sanan numero tilalla, samaan tapaan kuin nykyäänkin englannin kielessä (esimerkiksi #5 ja ’numero 5’). Suomen kielessä merkkiä ei kuitenkaan suositella käytettävän tällä tavalla.
Anaheim Ducks
Seuran perustaminen ja ensimmäinen NHL-kausi
Seuran puheenjohtajaksi valittiin Tony Tavares ja toimitusjohtajaksi Jack Ferreira, joka oli aiemmin toiminut Minnesota North Starsin ja San Jose Sharksin toimitusjohtajana. Seuran historian ensimmäiseksi päävalmentajaksi palkattiin Ron Wilson. Vuoden 1993 NHL:n laajennusvaraustilaisuudessa Anaheim ja toisena uutena seurana NHL:ään liittynyt Florida Panthers täydensivät joukkueitaan uusin pelaajin. Anaheim valitsi joukkueeseensa maalivahtikaksikko Guy Hebertin ja Glenn Healyn, puolustaja Aleksei Kasatonovin ja laitahyökkääjä Steven Kingin. Vuoden 1993 varaustilaisuudessa seuran ensimmäinen valinta oli numerolla neljä varattu laitahyökkääjä Paul Kariya, joka pelasi joukkueessa ensi kertaa kaudella 1994–1995. Suomalaisista jääkiekkoilijoista Anaheimin seurahistorian ensimmäinen varaus oli Antti Aalto, joka varattiin vuoden 1993 varaustilaisuudessa numerolla 134.
Gorilla
Levinneisyys ja elinympäristö
Gorillan toisen alalajin eli nigeriantasankogorillan (Gorilla gorilla dielhin) edustajia lienee yhteensä enää noin 250–300 yksilöä koko Afrikassa. Alalajia tavataan vain Nigerian ja Kamerunin rajalla, missä se on jakaantunut pieniksi tiheiden viljelmien eristämiksi populaatioiksi.
Ravinto
Suurista ihmisapinoista pysyvimmät ryhmät ovat gorillalla, mikä johtuu ennen kaikkea gorillojen kasviruokavaliosta. Ihmisapinat eivät nimittäin pysty sulattamaan kunnolla raakoja hedelmiä, eikä gorillojen elinalueilla ole tarpeeksi kypsiä hedelmiä näiden päivittäisen ruoantarpeen täyttämiseksi. Lehtiravintonsa ansiosta gorillojen ei tarvitse vaeltaa laajoilla alueilla etsien syötäväksi kelpaavia hedelmiä, vaan ne voivat pysytellä suhteellisen kauankin pienellä alueella.
Lauma
Tutkijat eivät ole vielä päässeet perille eri laumojen välisten suhteiden merkityksestä. Gorillat mahdollisesti tuntevat yhden tai muutaman naapurilauman, jonka kanssa ne ovat hyvissä väleissä. Tämän käsityksen mukaan muihin laumoihin ne suhtautuvat välinpitämättömästi tai vihamielisesti. Joidenkin käsitysten mukaan gorillalaumat säätelevät toistensa liikkumista yrittäen valita ruokailupaikkoja, joissa ne eivät törmäisi toisiin laumoihin. 300px|left|thumb|Gorilla.
Lisääntyminen
Vastasyntynyt poikanen painaa noin kaksi kiloa ja on syntyessään täysin avuton. Tästä huolimatta poikanen kehittyy kaksi kertaa nopeammin kuin ihmislapsi. Syntyessään poikasta peittää vain harva karvoitus. Poikaset oppivat ryömimään ollessaan noin yhdeksän viikon ikäisiä ja kävelytaidon ne saavuttavat 30–40 viikon kuluttua syntymästä.
Gorillat kulttuureissa
Vielä 1950-luvulla gorillaa pidettiin vaarallisena petona. Gorillojen uskottiin myös repivän kiinni saamansa ihmiset kappaleiksi. Esimerkiksi elokuvassa King Kong annetaan gorilloista kuva vaarallisina ja arvaamattomina luontokappaleina. Eräs nykyajan populaarikulttuuria edustava gorilla on myös Nintendon laiska ja banaanien keräilystä nauttiva Donkey Kong.
Anaheim Ducks
Mestaruuden jälkeiset muutokset
Toimitusjohtaja Brian Burke erosi tehtävästään marraskuussa 2008 Anaheimin aloitettua kauden 2008–2009 vaihtelevalla menestyksellä. Burke siirtyi toimitusjohtajaksi Toronto Maple Leafsiin, ja Anaheimissa hänen tehtäväänsä jatkoi Bob Murray. Vaikea runkosarja oli lähellä viedä Anaheimin pudotuspelimahdollisuudet, mutta lopulta Ducksin kausi jatkui aina konferenssin välieriin asti, jossa se kuitenkin hävisi Detroit Red Wingsille. Kesken kauden seura teki muutoksia kokoonpanoonsa ja kauppasi pois monia entisen mestarijoukkueensa pelaajia. Seura kauppasi muun muassa laitahyökkääjä Chris Kunitzin Pittsburgh Penguinsiin saaden vaihdossa puolustaja Ryan Whitneyn, keskushyökkääjä Samuel Påhlssonin Chicago Blackhawksiin vaihdossa puolustaja James Wisniewskiin ja Stanley Cupin ratkaisumaalin tehneen Travis Moenin San Jose Sharksiin, josta Anaheimiin saapuivat keskushyökkääjä Nick Bonino ja maalivahti Timo Pielmeier. Muutosten myötä joukkueen peli piristyi, ja joukkue pelasi jälleen konferenssin välierissä, jossa se hävisi kuitenkin Detroit Red Wingsille. Jonas Hiller nousi seuran aloittavan maalivahdin asemaan runkosarjan lopulla.
HMS Sheffield (D80)
Valmistus
Alus tilattiin 14. marraskuuta 1968 Vickers Shipbuilding and Engineering Limitediltä (VSEL) Barrow-in-Furnessista. Köli laskettiin 15. tammikuuta 1970 ja alus laskettiin vesille 10. kesäkuuta 1971 kumminaan kuningatar. Yksi aluksen runkoelementeistä vaurioitui pahoin huhtikuussa 1971 sattuneessa hitsausräjähdyksessä, jossa sai surmansa kaksi telakkatyöntekijää. Korvaava rakenne-elementti otettiin Argentiinan laivastolle rakenteilla olleesta ARA Herculeksesta, jonka tilaajalle Argentiinalle vakuutettiin, ettei alustilauksen valmistuminen viivästyisi. Sheffield valmistui 16. helmikuuta 1975 ja se otettiin palveluskäyttöön 28. helmikuuta.
Falklandin sota
Sheffield saapui 27. huhtikuuta sotatoimialueelle, joka oli määritetty 200 merimailin säteelle Falklandin saarten ympärille. Alukseen osui ohjus sen ollessa valvomassa laivasto-osaston ilmatilaa.
Tekstisuunnittelija
Ammattitaitoinen tekstisuunnittelija on kokonaisvaltainen mainonnan suunnittelija, joka yhdessä työparinsa art directorin (tai muun ryhmän) kanssa suunnittelee yritysten markkinointiviestinnän linjat kokonaisuutena sekä sisällöt kampanja- ja elementtikohtaisesti. Tekstisuunnittelijat tunnetaan monesti mainoksiin kirjoittamistaan mainoslauseista eli sloganeista (esimerkiksi DNA:n mainoskampanjasta tunnetuksi tullut "Elämä on"), mutta todellisuudessa valtaosa työstä on varsin arkista: vaativaa tekstisuunnittelua, asiakkaan tuotteisiin ja yritykseen perehtymistä sekä markkinoinnin ja markkinointiviestinnän kokonaisuuksien suunnittelua. Varsinainen tekstisuunnittelu on asiakkaan haluamien (tai tarvitsemien) viestien kirjoittamista helposti ymmärrettävään ja houkuttelevaan muotoon.
General Dynamics Electric Boat
Historia
Ensimmäisen yhtiön valmistama ydinkäyttöinen sukellusvene USS Nautilus laskettiin vesille tammikuussa 1954 ja ensimmäinen mannertenvälisin ohjuksin varustettu sukellusvene USS George Washington laskettiin vesille 1959.
Juovavälskäri
Käyttäytyminen ja lisääntyminen
Juovavälskäri on reviirikala. Suurikokoinen koiras vartioi laajaa, hyvin määriteltyä ruokailureviiriä ja naaraiden haaremia. Nuoret yksilöt elävät yksin ja piilottelevat matalassa vedessä kivikon keskellä.
Roger Cook
thumb|Roger Cook (1967) Roger Frederick Cook (s. 19. elokuuta 1940 Bristol) on englantilainen muusikko ja laulunkirjoittaja.
Cook nauhoitti 1960-luvun lopulla sooloartistina nimellä Roger James Cooke. Hän lauloi myös Blue Mink -yhtyeessä vuodesta 1969 lähtien ja kirjoitti yhä musiikkia muille artisteille yhdessä Greenawayn kanssa. Muun muassa White Plainsin ”My Baby Loves Lovin’” ja Andy Williamsin ”Home Lovin’ Man” muodostuivat hiteiksi Britanniassa.
Eric Hély
Ura
Hély aloitti pelaajauransa FC Sochaux’ssa vuonna 1979 ja pelasi kolme kautta seuran reservijoukkueessa. Edustusmiehistöön Hély nousi kaudella 1982–1983, mutta sai peliaikaa vain kahdessa ottelussa. Kauden jälkeen hän siirtyi Stade Brestois’n paitaan. Vastuuta ei Brestissäkään juuri tullut, ja kaudeksi 1985–1986 hän siirtyi Chamois Niortais’een, jossa murtautui avauskokoonpanon pelaajaksi. Ura ei kuitenkaan lähtynyt suureen lentoon, vaan Hély edusti Ranskan alasarjajoukkueita ja lopetti pelaajauransa vuonna 1993 SO Châtelleraudais’ssa.
Paasikiven III hallitus
Hallituksen muodostaminen
Maaliskuussa 1945 pidettiin eduskuntavaalit, jotka merkitsivät perusteellista muutosta Suomen poliittisiin oloihin; niitä alettiin myöhemmin luonnehtia "ensimmäisen" ja "toisen tasavallan" väliseksi taitekohdaksi. Vaalien tulos oli melkoinen heilahdus vasemmalle ja eduskunta säilyi vain äärimmäisen niukasti (101–99) porvarienemmistöisenä. Vaalien jälkeisestä pääministeristä ei syntynyt mitään julkista keskustelua, koska presidentti Gustaf Mannerheim edellytti nimenomaan edellisen hallituksen pääministerin J. K. Paasikiven jatkavan tehtävässä. Myös kaikkien eduskuntaryhmien puheenjohtajat pitivät Paasikiveä ehdottomasti sopivimpana uuden hallituksen johtoon. SDP, Maalaisliitto ja SKDL olivat muutamaa päivää aikaisemmin antaneet yhteistoimintajulistuksen eli "kolmen suuren sopimuksen", jonka pohjalta Paasikivi muotoili hallituksensa ohjelman. Ohjelmassa tähdennettiin hallituksen demokraattista ja parlamentaarista asennoitumista.
Lantmännen
Lantmännen on ruotsalainen maatalousosuuskunta. Sen omistaa noin 25 000 ruotsalaista maanviljelijää. Osuuskunta muodostaa yhden Pohjoismaiden suurimmista elintarvike- ja energiateollisuuden sekä maatalouden konserneista. Toimintaa osuuskunnalla on yli 20 eri maassa ja vuonna 2017 sillä oli noin 10 000 työntekijää.
Soutu kesäolympialaisissa 1952 – miesten yksikkö
Ensimmäiset keräilyerät
4. erä
Tommy Bolin
Bolin soitti 1960-luvun lopulta lähtien keskitasoista suosiota saavuttaneissa yhtyeissä Zephyr ja The James Gang. Lisäksi hän soitti kitaraa muutamilla tunnetuilla 1970-luvun alun fuusiojazzlevyillä, kuten Billy Cobhamin Spectrumilla ja Alphonse Mouzonin Mind Transplantilla. Maineensa huipulle Bolin nousi vuosina 1975–1976 ollessaan vajaan vuoden ajan hard rock -yhtye Deep Purplen kitaristi. Bolin soitti Deep Purplen albumilla Come Taste the Band ja sitä seuranneella kiertueella, minkä jälkeen yhtye hajosi. Bolin myös levytti myönteisiä arvosteluita saaneet soololevyt Teaser (1975) ja Private Eyes (1976).
Aiheuttajaperiaate
Aiheuttajaperiaate eli aiheuttamisperiaate (myös saastuttaja maksaa -periaate) on ympäristönsuojelussa käytetty lähtökohta, jonka mukaan ympäristöhaittoja aiheuttavan toiminnan harjoittaja vastaa ensisijaisesti kustannuksista, jotka aiheutuvat haittojen estämisestä tai vähentämisestä sekä pilaantuneen ympäristön ennalleen saattamisesta ja aiheutuneiden vahinkojen korvaamisesta. Saastuttaja maksaa -periaate on kansainvälisen ympäristöoikeuden keskeisiä lähtökohtia ja se on myös EU:n perussopimusten mukaan unionin ympäristöpolitiikan johtavia periaatteita. EU:n jäsenvaltioiden on siten otettava aiheuttajaperiaate huomioon ympäristöpolitiikan suunnittelussa ja lainsäädännössä.
Kevlar
thumb|300px|Kevlarin kemiallinen rakenne, lihavoinnilla kuvattu monomeeri, katkoviivalla vetysidos Kevlar on aramidikuituihin kuuluvan synteettisen kuidun polyparafenyleenitereftaaliamidin kauppanimi. Se on painoonsa nähden viisi kertaa vahvempaa kuin teräs.
Ominaisuudet ja käyttö
thumb|300px|Kevlarin synteesi Kevlaria käytetään yleensä luodinkestävissä liiveissä, kypärissä, moottoripyöräasusteissa, extreme-urheilun välineissä ja lentokoneiden osissa. Lisäksi Kevlaria on käytetty autonrenkaiden rakenteissa ja asbestin korvikkeena, kuten myös paneelikaiuttimien elementeissä ohuena kestävänä värisevänä kalvona. Sitä käytetään sen keveyden ja venymättömyyden vuoksi myös purjeveneiden kilpapurjeissa ja salibandymailojen varsissa hiilikuituun yhdistettynä.
Alenia Aeronautica
Alenia Aeronautica tekee yhteistyötä mm. seuraavien yritysten kanssa: Boeing, Lockheed Martin, Airbus/EADS, Dassault Aviation ja BAE Systems.
Dietyylioksalaatti
Dietyylioksalaatti eli dietyylietaanidioaatti (C6H10O4) on oksaalihapon ja etanolin muodostama esteri. Yhdistettä käytetään orgaanisessa synteesissä ja liuottimena.
Kanelityranni
Koko ja ulkonäkö
Kooltaan kanelityranni on noin 20 cm. Selästään laji on väritykseltään yksivärisen ruosteenruskea. Päälaeltaan laji on hieman selkää tummempi. Vatsa on väriltään vaaleampi ja kellertävämpi. Ulkonäöltään kanelityranni muistuttaa huomattavasti ruostekotingaa, mutta on hieman pienempi ja rakenteeltaan solakampi. Myöskään nokka ei ole yhtä tukeva.
Elintavat
Kanelityrannit istuvat yleensä pareittain tai pieninä ryhminä puiden latvuksissa ja saattavat liittyä myös sekaparviin. Ravintonaan lintu käyttää hyönteisiä, joita se pyydystää ilmasta. Kolumbiassa lajin pesimäkausi kestää helmikuusta toukokuulle. Laji on mahdollisesti kolopesijä.
Kfar Rosh Hanikra
Historia
Nimi Rosh Hanikra on johdettu paikan arabiankielisestä nimestä Ras al-Naqura. Nykyisen Kfar Rosh Hanikran aluetta asuttivat aikanaan kanaanilaiset. Aikanaan alueella sijaitsi kivilouhoksia, joilta vietiin kiviä rakennustarpeiksi muihin rannikon asutuskeskuksiin. Kivilouhoksia käytettiin myös suolan keruuseen merivedestä. Alueella sijaitsevaa rannikkotietä käyttivät puolestaan monet alueella liikkuneet armeijat. Ristiretkeläiset linnoittivat viereisen Achzivin reittiä puolustaakseen. Britit valtasivat alueen Osmanien valtakunnalta ensimmäisessä maailmansodassa. Harjanteen läpi louhittiin tuolloin rautatie Haifasta Tripoliin.
Kfar Rosh Hanikran kibbutsi perustettiin vuonna 1949. Paikalliset harjoittivat maanviljelyä ja vieressä sijaitsi rajan yhteyteen perustettu poliisiasema. Kibbuttsiin perustettiin myös lomakeskus ja kylpylä, sekä Israelin poliisin lomakeskus. Rosh Hanikran harjanteelta alas luolille kulkee nykyisin köysirata.
Bahrain yleisurheilun maailmanmestaruuskilpailuissa
Pistesijoille ovat yltäneet Helsingissä 2005 Maryam Yusuf Jamal viidenneksi 1 500 metrillä ja kenialaislähtöinen Belal Mansoor Ali seitsemänneksi 800 metrillä sekä Osakassa 2007 kenialaisperäinen Tareq Mubarak Taher kahdeksanneksi 3 000 metrin estejuoksussa. Daegussa 2011 bahrainilaisurheilijoista pisteillä olivat kuudenneksi naisten 10 000 metrin juoksussa sijoittunut Shitaye Eshete, seitsemänneksi naisten 1 500 metrin juoksussa sijoittunut Mimi Belete ja kahdeksanneksi miesten 5 000 metrin juoksussa sijoittunut Bilisuma Shugi. Moskovassa 2013 Eshete sijoittui 10 000 metrillä jälleen kuudenneksi ja oli Bahrainin yhdeksästä urheilijasta ainoa pistesijoille päässyt. Pekingissä 2015 Eunice Kirwan lisäksi kärkikahdeksikkoon ylsi Shumi Dechasa, joka oli miesten maratonilla viides. Lontoossa 2017 kahden mitalistin lisäksi kahdeksan joukkoon ylsivät viidenneksi estejuoksussa sijoittunut Ruth Jebet, kuudenneksi 1 500 metrillä sijoittunut Sadik Mikhou, kuudenneksi maratonilla sijoittunut Eunice Kirwa ja kahdeksanneksi estejuoksussa sijoittunut Winfred Mutile Yavi. Dohassa 2019 mitalistien lisäksi pisteille ylsivät estejuoksussa neljänneksi sijoittunut Winfred Mutile Yavi ja maratonilla seitsemänneksi sijoittunut El Hassan El Abbassi. Eugenessa 2022 Bahrainin ainoa pistesija oli Winfred Mutile Yavin neljäs sija estejuoksussa.
Leila Tuure
Vuodesta 2008 lähtien Tuuren teokset ovat ilmestyneet hänen oman Sunkirja-kustantamonsa kautta. Se on julkaissut myös muiden kirjailijoiden tuotantoa.
Pääsiäisen salaisuus
Kristuksen kuolema ja Israelin synti
Meliton haastaa juutalaiset ikään kuin oikeuteen teostaan ja alkaa etsiä näille oikeudenmukaista tuomiota. Puhe muistuttaa tuon ajan oikeudellista syytöspuhetta. Syyte koskee siis päivänvalossa ja keskellä kaupunkia tehtyä murhaa. Todistajiksi Meliton kutsuu kaikki pakanakansat. Tuomioksi luetaan kuolemantuomio:
Saarnansa lopuksi Meliton ylistää Kristuksen lopullista voittoa ja kunniaa.
Linja-autoliitto
Historiaa
Aloitteen linja-autoliikennöitsijöiden valtakunnallisen liiton perustamisesta teki Korpivaara Oy:n toimitusjohtaja Juhani Korpivaara, joka kutsui Suomen merkittävimmät liikenteenharjoittajat ja autokauppiaat yhteiseen neuvotteluun keväällä 1928. Tärkeimpänä syynä liiton perustamiseen oli luoda yhtenäiset säännöt liikennöitsijöiden väliselle, usein epäterveitä muotoja saaneelle kilpailulle. Kyseinen neuvottelu johti Linja-autoliikennöitsijäin Liiton perustavaan kokoukseen 30. toukokuuta 1928, ja liitto merkittiin yhdistysrekisteriin saman vuoden heinäkuun alussa. Liiton ensimmäiseksi puheenjohtajaksi valittiin Kaarlo Leander Tampereelta, ja hän toimi tehtävässä kaksi vuotta. Heti ensimmäisenä toimintavuonna perustettiin liiton paikallisosastot Hämeenlinnaan, Tampereelle, Turkuun ja Viipuriin, seuraavana vuonna Helsinkiin, Jyväskylään, Lahteen, Poriin ja Vaasaan. Vuoteen 1931 mennessä, jolloin perustettiin osastot vielä Ouluun ja Rovaniemelle, Linja-autoliikennöitsijäin Liiton toimialue kattoi koko maan ja siihen kuului kaikkiaan 15 paikallisosastoa. Alan yrittäjien järjestäytymisaste oli alkuvuosina vähäinen, mutta vuonna 1939 liitossa oli jo noin 750 jäsenyritystä. Alusta lähtien liiton yhdeksi keskeiseksi tehtäväksi tuli lausunnonantajan rooli siinä, perustuivatko liikennelupahakemukset todelliseen liikennetarpeeseen.
Matti Oinonen
Julkaisuja
Nimellä N. M. Oinonen:
Kielisukulaisuus
Historiaa
Kielisukulaisuus nousi merkittäväksi tutkimuskohteeksi 1800-luvulla. Historiallis-vertailevan kielitieteen menetelmää oli tuolloin merkittävässä määrin innoittamassa darvinismi, joka oli johtanut tieteellisiin läpimurtoihin. (Samaan aikaan myös esimerkiksi kansatieteen alalla ryhdyttiin päättelemään esihistoriallisia kehityskulkuja tyypittelemällä ja järjestämällä esineitä, rakennuksia ym. samaan tapaan kuin paleontologit järjestivät muinoin eläneitten eliöitten fossiileja.) Kielten katsottiin polveutuvan toisistaan samaan tapaan kuin eliölajit kehittyvät toisistaan mutaatioiden ja luonnonvalinnan kautta.
Lintuhämähäkit
Tarantula luo nahkansa kasvaessaan. Ennen nahanluontia hämähäkki on sameamman värinen ja ruokahaluton. Usein juuri ennen nahanluontia tarantula tekee seittiä ympärilleen suojakseen ja kääntyy selälleen, tullen lopulta ulos vanhasta nahastaan selkäkilpensä kautta. Nahanluontiin voi mennä noin puolesta tunnista useisiin tunteihin. Mikäli aikaa kuluu vuorokausi tai enemmän, voi tarantulalla olla vaikeuksia tulla ulos vanhasta nahastaan. Jos tarantula on menettänyt hampaansa tai jalkansa, se voi regeneroida itselleen uuden seuraavassa nahanluonnissa. Tarantula on kauneimmillaan juuri nahanluonnin jälkeen, jolloin sen värit ovat kirkkaimmillaan.
Lintuhämähäkit terraarioeläiminä
Terraarioeläimenä pidetään jo yli sataa tarantulalajia. Lemmikkeinä pidetyt tarantulalajit on jaettu levinneisyyden mukaan kahteen osaan; vanhan ja uuden maan lajeiksi. Suosittuja lemmikkeinä pidettyjä lajeja ovat esimerkiksi Grammostola rosea, Grammostola pulchra, Brachypelma smithi, Brachypelma vagans, Brachypelma boehmei, Brachypelma emilia, Avicularia versicolor, Avicularia metallica, Chromatopelma cyaneopubescens, Aphonopelma seemanni, Acanthoscurria geniculata, Lasiodora parahybana ja Theraphosa blondi.
Kirjallisuutta
タランチュラ
Fenantreeni
Esiintyminen
Luonnossa fenantreenia esiintyy kivihiiliesiintymien läheisyydessä ravatiittimineraalina, joka on harmahtavaa ja pehmeää. Fenantreenia esiintyy myös tupakan savussa.
Käyttö
Fenantreenia käytetään orgaanisessa synteesissä ja siitä valmistetaan väriaineita, räjähteitä ja lääkkeitä. Sitä käytetään myös biokemiallisessa tutkimuksessa, erityisesti PAH-yhdisteiden metaboliaa tutkittaessa, ja nitroglyseriiniä ja selluloosaa tasapainottavana aineena.
Fenantreeni ja bakteerit
Eräät bakteerit kykenevät käyttämään fenantreenia hiilen lähteenä. Tällaisia ovat muun muassa eräät Acinetobacter- ja Mycobacterium-sukujen lajit. Bakteereilla on mono-oksigenaasientsyymejä, jotka hapettavat fenantreenin diolijohdannaisiksi.
Oulugospel
Oulugospel on Oulussa vuosittain järjestettävä gospelmusiikkitapahtuma. Tapahtuma järjestettiin ensimmäisen kerran vuonna 1981.
HMS Algiers (1854)
Palvelus
Alus otettiin palvelukseen 27. toukokuuta 1854 Itämerelle joukkojenkuljetusaluksena ensimmäisenä päällikkönään Charles Talbot. Se kuljetti myöhemmin joukkoja Mustallemerelle. Toukokuussa 1855 alus osallistui Krimin sodassa Kerchin ja Jenikalen valtaukseen. Sodan jälkeen alus oli Maltalla ja tykkivenelaivueen emälaivana. Alus osallistui vuoden 1856 laivastokatselmukseen Spitheadissä. Alus poistettiin 12. joulukuuta 1862 palveluksesta Portsmouthissa ja myytiin 26. helmikuuta 1870 Mr. D. Cooper Scottille romutettavaksi.
Rullalauta
Historia
250px|thumb|1980-luvun rullalauta [[Mark Gonzalesin dekillä.]] Nykymuotoisen rullalaudan ensimmäinen muoto syntyi 1950-luvun tienoilla Kaliforniassa, kun surffaajat saivat idean surffata myös kadulla. Ei tiedetä, kuka varsinaisesti keksi ensimmäisen rullalaudan, mutta niitä valmistettiin kotitekoisesti puusta. Koska ensimmäiset rullalautailijat olivat surffaajia, sai rullalautailutyylikin vaikutteita surffaamisesta.
M/S Global Freighter
Alus
Alus oli rakennettu teräksestä. Global Freighterissa konehuone, komentosilta ja miehistöntilat olivat aluksen perässä.
Tekniset tiedot
Global Freighterin pituus oli 151,94 metriä, leveyys 21,67 metriä, ja syväys 6,45 metriä. Laivan koko tilavuus (bruttovetoisuus) oli 5 497 bruttorekisteritonnia ja matkustaja- ja lastitilojen tilavuus (nettovetoisuus) 2 606 nettorekisteritonnia. Norjalainen Det Norske Veritas ilmoitti aluksen bruttovetoisuudeksi (GT) 13 145 ja nettovetoisuudeksi (NT) 3 943. Aluksen kuollut paino eli kantavuus oli 8 911 tonnia. Kaistametrejä aluksessa oli 1 700 kaistametriä. Laivan huippunopeus oli noin 17 solmua ja jääluokitus 1A, eli se pystyi kulkemaan useimmissa jääolosuhteissa yksin.
Keiko Abe
pienoiskuva|Keiko Abe Keiko Abe ( s. 1937) on japanilainen säveltäjä. Hän syntyi Tokiossa ja alkoi soittaa marimbaa 12-vuotiaana. Myöhemmin hän perusti populaarimusiikkia soittaneen marimbatrion. Hän lähti yhtyeestä vuonna 1962 ja alkoi säveltää klassista musiikkia. Abe on opettanut muun muassa lyömäsoittaja Evelyn Glennietä.
M/S Global Freighter
Pohjakosketus
Alus lähti tiistaina 21. syyskuuta 2004 kello 21.30 Turun satamasta kohti Tukholmaa. Aluksella oli 11 matkustajaa ja lastina 18 rekka-autoa, 32 perävaunua eli traileria, 411 tonnia voitelu- ja polttoaineita ja 135 tonnia makeaa vettä. Rekat ja kymmenen traileria oli sijoitettu pääkannelle ja loput trailerit sääkannelle. Nauvossa alus joutui poikkeamaan normaalilta reitiltä: meriliikenneohjaaja ehdotti Innamon saaren eteläpuolisen kymmenen metrin väylän käyttämistä, koska aluksen edessä kulki Dimitris-hinaaja hinauksessaan Multibrava-niminen proomu. Dimitris eteni väylällä sellaisella nopeudella, että Global Freighter olisi joutunut ohittamaan sen kapealla väyläosuudella. Global Freighterin ohittaessa Dimitriksen rinnakkaisväylällä Dimitriksen nopeus oli 8,6 solmua (15,93 km/h), kun taas Global Freighterillä vauhtia oli 17,9 solmua (33,15 km/h).
Onnettomuuden kulku
thumb|right|310px|Karilleajopaikka [[Turunmaan saaristossa. (Merkitty punaisella pisteellä)]]
Aluksen vauriot
Karilleajo paljasti, että Saaristomeren öljyntorjuntavalmiudessa oli puutteita, sillä torjunnassa käytettävien öljypuomien liitäntäkappaleet olivat osittain yhteensopimattomia. Syy siihen oli Korppoon palopäällikkö Leif Lindströmin mukaan se, että alueen kunnat olivat taannoin hankkineet erimerkkisiä öljypuomeja. Lindströmin mukaan puomit olisi tosin hätätilanteessa voitu liittää toisiinsa väkivalloin naulojen ja lautojen avulla. Lisäksi aluksen puomittamista vaikeutti puomeille sopivien ankkurointipisteiden puuttuminen sileiltä kallioilta. Arvostelua saivat osakseen myös aluepelastuslaitoksen öljyntorjuntaan tarkoitetut veneet, joita moitittiin liian keveiksi.
Irrotus ja hinaus telakalle
Ennen irrotusyrityksiin ryhtymistä aluksen lastia tyhjennettiin puolitoista vuorokautta Partner-nimiselle kuljetusproomulle. Operaatiota johti Korppoon palopäällikkö Leif Lindström. Tyhjentämisellä alus pyrittiin saamaan mahdollisimman vakaaksi. Partner kuljetti lastin Nauvon Pärnäisiin, josta ainakin rekat ja trailerit siirrettiin Turkuun. Esimerkiksi rekkoja proomuun mahtui kymmenen kerrallaan.
Onnettomuuden syyt
Onnettomuustutkintakeskus asetti 23. syyskuuta tutkintalautakunnan tutkimaan onnettomuutta. Lautakunnan puheenjohtajana toimi merikapteeni Kari Larjo ja jäsenenä merikapteeni Tapani Salmenhaara. Asiantuntijoina lautakunnassa olivat majuri evp. Pertti Siivonen, psykologi, lentokapteeni Matti Sorsa, tutkija Sanna Sonninen ja diplomi-insinööri Jaakko Lehtosalo. Onnettomuustutkinta valmistui 12. helmikuuta 2007.
Global Freighter palasi telakalta liikenteeseen jälleen 20. marraskuuta.
2005–2011
Elokuussa 2005 alus meni jälleen telakalle korjattavaksi, ja se palasi liikenteeseen syyskuussa. Vuoden 2006 alussa Global Freighter ja sen sisaralus Global Carrier aikarahdattiin Finnlinesin liikenteeseen. Global Freighter sijoitettiin Turun ja Travemünden välille. Rahtauksen myötä autoja oli mahdollista tuoda Saksasta yhä enemmän. Global Carrier puolestaan asetettiin Helsingin ja Pohjois-Englannin väliseen liikenteeseen. Vuonna 2007 suurempi M/S Antares -niminen rahtilaiva korvasi Global Freighterin. 250px|right|thumb|Global Freighter on lähtenyt Turun satamasta kohti Travemündea kesällä 2006.
Agoda
Yritysostot
Marraskuussa 2007 Priceline.com LLC (NASDAQ: PCLN) teki kolmannen kansainvälisen yritysostonsa hankkimalla Agoda Companyn alaisuuteensa. Tällä hetkellä Agodalla työskentelee noin 450 työntekijää, ja se tarjoaa palveluita 32 eri kielellä mm. kiinaksi, englanniksi, ranskaksi, espanjaksi, japaniksi ja thaiksi.
Kerinthos
Elämä ja opetukset
On arveltu, että Johanneksen evankeliumi kirjoitettiin Kerinthoksen opetuksia vastaan. Irenaeuksen mukaan Polykarpos kertoi tarinan, jonka mukaan evankelista Johannes pelkäsi Kerinthosta niin paljon, että pakeni kerran kylpylästä saatuaan selville Kerinthoksen olevan siellä.
Juhani Laisi
Juhani Laisi (s. 25. marraskuuta 1951 Vehkalahti) on aikido-opettaja. Laisi on aloittanut aikidon harjoittelun Helsingin Meido-kanilla 70-luvun alussa. Helsingissä aikido-treenejä ohjasi tuolloin Ismo Päiviö. Laisi graduoi Ichimura-senseille aikidon shodanin 1975, nidanin 1977 ja sandanin 1980 ja Kobayashi-senseille yondanin 1989. Vuonna 2010 Laisille myönnettiin ensimmäisenä suomalaisena aikidokana shihan-arvonimi. Japanin Hombu-dojolla 12. tammikuussa 2014 pidetyssä Kagamibiraki-seremoniassa Juhani Laisi sai aikikai-aikidossa 7. danin vyöarvon. Juhani Laisi on myös Suomen nk. Grand Old Man. Hän on toinen Suomen shihan-tasoisista aikido-opettajista ja yksi harvoista jolle on myönnetty korkea 7. danin arvo. Aikidon ammattilaisena hän opettaa kahdessa seurassa ja sen lisäksi jatkuvasti aikidoseminaareissa Suomessa ja ulkomailla.
Harold Harmsworth Rothermere
Elämänvaiheet
Harmsworth aateloitiin vuonna 1910 baronetiksi, ja vuonna 1914 hänelle myönnettiin päärinarvo nimellä paroni Rothermere. Vuonna 1919 hänet korotettiin varakreiviksi. Ensimmäisen maailmansodan aikana hän toimi vuonna 1916 Britannian armeijan vaatetusosaston johtajana ja vuosina 1917–1918 maan ilmailuministerinä. Veljensä kuoltua Rothermere otti vuonna 1922 haltuunsa tämän koko lehtiyhtymän ja ryhtyi johtamaan sitä vaihtelevalla menestyksellä pysyttäytyen aiemmassa sensaatiojournalismissa. Daily Mail sekaantui myös politiikkaan muun muassa julkaisemalla vuonna 1924 niin sanotun Zinovjev-kirjeen, joka aiheutti työväenpuolueen hallitukselle vaalitappion. 1920-luvun lopussa Rothermere ryhtyi vaatimaan Itä-Euroopan maailmansodan jälkeen muodostettujen valtiorajojen korjaamista ja Unkarin palauttamista monarkiaksi.
Carl-Gustaf Hiort af Ornäs
thumb|Carl-Gustaf Hiort af Ornäs Carl-Gustaf Vilhelm ”Nalle” Hiort af Ornäs (27. helmikuuta 1911 Suomi – 7. marraskuuta 1996 Espanja) oli suomalainen sisustusarkkitehti, joka tuli 1950- ja 1960-luvulla tunnetuksi nojatuoleistaan ja muista olohuonekalusteistaan. Hänen huonekalujaan oli mukana Milanon triennaalissa vuonna 1957. Hiort af Ornäsin suunnittelemia kalusteita valmisti hänen perustamansa Puunveisto Oy Lauttasaaressa vuodesta 1945 lähtien. Pienten valmistussarjojen, kiinnostavan muotoilun ja korkean laadun ansiosta Hiort af Ornäsin huonekaluista maksetaan designhuutokaupoissa korkeita hintoja.
Tremplin aux Bossons
Historia
Maailmancup kilpailuja mäessä on järjestetty vuosina 1981–1998 ja vuonna 2001 hypättiin ainoan kerran Continental Cupin kilpailut. Sen jälkeen mäessä ei ole järjestetty kansainvälisiä kilpailuja. Nykyisin mäessä on järjestetty kansallisia kilpailuja.
Mäkiennätyksen kehittyminen
Mäkiennätyksen 110,0 metriä ovat hypänneet Jason Lamy Chappuis ja Emmanuel Chedal.
Signature Team
Vuonna 1999 talli voitti FIA European Formula Three Cup sarjan mestaruuden Benoît Tréluyerin voimin. Vuonna 2000 talli voitti Ranskan Formula 3 sarjan mestaruuden Jonathan Cochetin voimin. Samana vuonna Cochet voitti European Cup ja Masters of Formula 3-sarjojen mestaruudet. Vuonna 2001 talli voitti Korea Super Prix-sarjan mestaruuden ja vuonna 2002 European F3 Cup sarjan mestaruuden Renaud Derlotin voimin.
Vuoden 2011 jälkeen talli vetäytyi F3 Euroseries -sarjasta.
Telocvovim
Telocvovim on Enochian Crescentin ensimmäinen albumi. Sen julkaisi vuonna 1997 suomalainen Woodcut Records. Albumi oli levy-yhtiön neljäs julkaisu.
Albumin nimi on brittiläisen okkultistin, John Deen kehittelemää heenokiaanista/enokiaanista ”enkelikieltä” ja tarkoittaa "Kuoleman Lohikäärmettä", eli Luciferiä.
Bobo-Dioulasso
Liikenne, talous ja palvelut
Bobo-Dioulasso on tärkeä kansallisen ja ulkomaille suuntautuvan liikenteen solmukohta. Sen kautta kulkee Abidjanin–Nigerin rautatie, joka on nykyään keskittynyt tavarakuljetuksiin. Henkilöliikenne tapahtuu lähinnä maanteitse. Kaupungissa on lentokenttä, jota käyttävät lähes yksinomaan Air Burkinan kotimaanlennot.
Ritari
Asemiehet ja soinit
Asemies- ja ritariluokka sulautuivat rälssiksi vasta uudella ajalla. Asemieheltä vaadittiin verovapauden saamiseksi sotahevonen ja “koko varustus” asiaa enempää erittelemättä. Nämä varusteet katselmoitiin vuosittain. Asemies-termi (ruotsiksi väpnare, latinaksi armiger) viittasi raskaaseen ratsumieheen, jolla ei ollut ritarin arvoa. Asemiehen arvoisia oli enemmän kuin ritareita, ja he muodostivat raskaan ratsuväen rungon. He kaikki osallistuivat samaan katselmointiin ja vaatimus on ollut ainakin teoriassa sama kaikille osallistujille. Ratsumiespalveluun liittyvän rälssioikeuden eli verovapauden menetti ainakin periaatteessa, mikäli ei katselmoinnissa esittänyt vaatimukset täyttävää sotilasta varusteineen. Varsinais-Suomessa katselmointipaikka oli Turku.
Varustus
pienoiskuva|vasen|Mies esittämässä noin 1000-luvun ritaria Turun keskiaikamarkkinoilla.
Sydänkeskiaika oli yleistä vaurastumisen aikaa. 1000-luvulta lähtien rengaspaita yleistyi myös jalkamiehen varusteena. Rengashaarniskan ohella käytettiin vähemmässä määrin myös suomuhaarniskaa sekä bysanttilaismallista lamellaarihaarniskaa eli lustoa. 1200-luvulla kehitettiin myös ns. "Visby-haarniska", joka koostui nahkatakin sisäpuolelle niitatuista levyistä. 1300-luvulla kehitettiin ensimmäiset täydelliset levyhaarniskat. Klassinen ritarihaarniska kehittyi täydellisyyteensä 1400-luvun alussa. Ritarien haarniskat olivat paitsi kauniita, myös hyvin käytännöllisiä. Ne suojasivat kantajaansa lähes täydellisesti, eivätkä ne häirinneet liikkumista lainkaan niin paljon kuin usein on kuviteltu – nykyaikaiset kokeet ovat osoittaneet, että ritarihaarniska päällä on mahdollista kävellä, juosta, hypätä, tehdä kuperkeikka ja jopa uida. 1400-luvun lopulla myös jalkaväki varustautui levyhaarniskoin.
Ritarien väistyminen
1500-luvun puolivälissä tuliaseiden kehitys merkitsi peitsen väistymistä ratsumiehen aseena. Pääaseeksi tuli peitsen sijaan pistooli. Raskaita ratsumiehiä alettiin nyt kutsua kyrassieereiksi heidän käyttämänsä uudenmallisen haarniskan, kyrassin, mukaan. Keskiaikaistyylistä ratsutaistelun perinnettä edustivat vielä 1600-luvulla haarniskoidut, sotavasaraa ja miekkaa käyttävät puolalaiset husaarit.
Ritarit taiteessa ja viihteessä
Ruotsalaisen kirjailijan Jan Guilloun Ristiretki-trilogia kertoo elämästä 1100-luvun lopun ja 1200-luvun alun Ruotsissa sekä Palestiinassa. Päähenkilö, Arn Magnusson, on ruotsalainen ritari, joka palvelee 20 vuotta elämästään Palestiinassa temppeliherrana, ja lopulta palaa Ruotsiin rakentamaan kotimaataan.
Sumatranserovi
Sumatranserovi (Capricornis sumatraensis) on trooppisessa ja subtrooppisessa Itä- ja Kaakkois-Aasiassa elävä vuohieläinlaji. IUCN luokittelee sumatranserovin vaarantuneeksi, ja sitä uhkaa elinympäristöjen häviäminen.
Koko ja ulkonäkö
pienoiskuva|vasen|Valokuvassa. Sumatranserovi painaa 85–140 kg. Sen ruumiinpituus on 140–155 cm ja säkäkorkeus 91 cm. Naaraat ja urokset ovat suurin piirtein samankokoisia. Väritykseltään se on pääosin musta tai tummanharmaa. Niskalla on harja, jossa on myös valkoista karvoitusta. Päässä korvat ovat kapeat ja pystys. Alaleuka on valkoinen, Silmien alla in suuret hajurauhaset. Niska on lyhyt ja leveä. Sarvet ovat lyhyet, suorat ja ne kasvavat taaksepäin.
Lajeihin Capricornis milneedwardsii ja Capricornis thar verrattuna sumatranserovi on pienempikokoisempi ja pienempisarvisempi.
Elintavat
Sumatranserovit liikkuvat yleensä yksinään tai pienissä ryhmissä. Yksilöillä on omat kotialueensa, jolla ne liikkuvat esimerkiksi ulostamalla tai hajumerkeillä merkittyjä reittejä pitkin. Ne puolustavat omaa kotialuettaan muita yksilöitä vastaan. Yhteenotoissa ne käyttävät pieniä, mutta teräviä sarviaan. Sumatranserovit eivät ole yhtä hyviä kiipeilijöitä, kuin jotkin muut serovilajit, mutta ne pystyvät silti kulkemaan hankalakulkuisessakin maastossa. Esimerkiksi Malesiassa niiden tiedetään myös uivat pieniltä saarilta toisille.
Uhat ja suojelu
Kansainvälinen luonnonsuojeluliitto eli IUCN on määritellyt sumatranserovin vaarantuneeksi lajiksi. Kantojen uskotaan pienetyneen viime vuosikymmenien aikana huomattavasti. Kannan koosta Indonesiassa ei ole tarkkoja arvioita, Malesiassa kannan arvioitiin olevan noin 500–750 yksilöä. Indonesiassa lajia uhkaa etenkin sen elinympäristöjen katoaminen kaskiviljelyn ja metsähakkuiden takia. Lajia myös salametsästetään. Malesiassa uhkia ovat esimerkiksi kaivostoiminta ja metsien kaataminen.
Renato Augusto
Renato Soares de Oliveira Augusto (s. 1. helmikuuta 1988 Rio de Janeiro, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja tai laitalinkki. Hän pelaa tällä hetkellä Kiinassa.
Kuninkaiden kuningas
Kuninkaiden kuningas (myös kuninkaitten tai kuningasten kuningas) oli alkuaan itämainen arvonimi, jota käyttivät Babylonian ja Persian kuninkaat sekä Egyptin faaraot. Myöhemmin se on ollut myös Iranin šaahin ja Etiopian keisarin arvonimenä.
Raamatussa nimitystä käytetään sekä Jumalasta että Kristuksesta Ensimmäisessä kirjeessä Timoteukselle ja Johanneksen ilmestyksessä  Jumalaa tarkoittavana se esiintyy myös joissakin virsissä, esimerkiksi Julius Krohnin isänmaallisessa virressä Oi kuningasten kuningas (nykyisessä virsikirjassa virsi 580).
Uusikartano
thumb|[[Yläneenjoki|Yläneenjokea Uudenkartanon luona.]] Uusikartano on Varsinais-Suomessa, Pöytyällä entisessä Yläneen kunnassa sijaitseva kartano ja sen ympärille muodostunut kylä.
Rondônianmuura
Väriltään koiraat ovat mustia ja naarat ruosteenvärisiä. Kovin paljoa ei tiedetä tämän lajin elintavoista. Linnut elävät trooppisissa metsissä. Lajin luultiin olevan kuollut sukupuuttoon, mutta niitä löydettiin Rondôniasta. Suurin lajiin kohdistuva uhka on maan raivaus viljelyyn, jolloin rondônianmuurien elinympäristö tuhoutuu.
Qatar yleisurheilun maailmanmestaruuskilpailuissa
Ennen vuotta 2003 Qatarin paras MM-kisasaavutus oli Mohammed Suleimanin neljäs sija 1 500 metrin juoksussa Stuttgartin kisoissa 1993. Maa on 2000-luvulla hankkinut edustusurheilijoikseen useita kenialaisia kestävyysjuoksijoita, jotka nostivatkin sen MM-kisojen mitalimaaksi. Pariisin MM-kilpailuissa 2003 Saif Saaeed Shaheen, joka vielä vähän ennen kisoja tunnettiin kenialaisena Stephen Cheronona, voitti kultaa 3 000 metrin estejuoksussa ja kaksi vuotta myöhemmin Helsingissä hän uusi mestaruutensa. Osakassa 2007 kenialaissyntyinen Mubarak Hassan Shami, entiseltä nimeltään Richard Yatich, saavutti hopeaa maratonilla. Berliinissä 2009 kenialaissyntyinen James Kwalia C'Kurui saavutti 5 000 metrin juoksussa pronssia.
Dili
Historia
Portugalilaiset asuttivat Dilin noin 1520 ja tekivät siitä Portugalin Timorin pääkaupungin vuonna 1596. Toisen maailmansodan aikana Dili oli japanilaisten miehittämä.
Neu
Neu (usein myös: v[Neu]) on japanilainen visual kei -yhtye. Yhtyeeseen kuului ennen laulaja Jun, kitaristi Nono, basisti Hixro ja rumpali Rei, mutta Jun ja Nono erosivat yhtyeestä ja tilalle tulivat laulaja Mitsu ja kitaristit Kayu ja Takumi. Jun sairastui kurkkusyöpään, joka oli syy uran lopetukseen.
Solita
Historia
Maaliskuussa 2018 Solita julkaisi uuden brändi-ilmeensä ja uuden logomerkkinsä. Huhtikuussa kansainvälinen pääomasijoitusyhtiö Apax Digital Fund kertoi ostaneensa Solitan osake-enemmistön Vaaka Partnersilta, jonka aikana yhtiön liikevaihto oli lähes kolminkertaistunut. Solitalla oli 650 työntekijää, joista noin kymmenen Ruotsissa ja Virossa. Kaupan jälkeen henkilöstölle järjestettiin osakeanti, johon osallistui yli 300 solitalaista. Toukokuussa Solita perusti uuden yksikön, Solita Healthin, joka keskittyi terveys- ja hyvinvointitoimialaan. Syyskuussa Solita kertoi luopuneensa pörssisuunnitelmistaan. Yhtiöllä oli yli 300 työntekijää sekä Helsingissä että Tampereella, vajaat 60 Oulussa. Sillä oli toimipisteet myös Tukholmassa, Tallinnassa, Turussa ja Lahdessa. Yhtiön liikevaihto oli 91 miljoonaa euroa.
WLM-Organ
Siniaaltogeneraattori liikeidean taustana
thumb|right|Runsaasti varusteltu WLM-kotiurku, ilmeisesti WLM Beat 4900 RPLA 55. WLM-sähköurut perustuivat keksintöön, jossa erityisesti Hammond-uruille tyypillisiä, sähkömekaanisten äänipyörien (tonewheel) tuottamia puhtaan siniaallon muotoisia perusääniä kyettiin tuottamaan edullisemmin elektronisesti MOS- ja CMOS-mikropiirien avulla. WLM-uruissa voitiin elektronisesti tuottaa myös muita sähköurkujen sointi-ihanteena ollutta Hammond-soundia matkivia efektejä, kuten äänien alukeklikkejä (key click) eli "perkussiota" ja äänen säröytymistä vahvistimen yliohjautumisen seurauksena. WLM-urkujen äänikertojen ja muiden ääniominaisuuksien säätö toteutettiin sekin Hammond-uruista tutuilla liukutangoilla (drawbar). Oktaaviäänikertojen liukutangot olivat valkoisia, kvintti- ja terssiäänikertojen liukutangot mustia. Doppler-ilmiöön perustuva äänen huojuntaefekti oli toteutettu Leslie-laitteen kaltaisella, kahdella eri nopeudella pyörivällä kaiuttimella.
WLM Trip
WLM Trip oli A61-mallista kehitetty iso kokoontaittuvalla, metallivahvisteisella kuljetuskotelolla varustettu keikkamalli, jossa on kaksi viisioktaavista sormiota muttei jalkiota, kaikulaitetta eikä sisäänrakennettua kaiutinjärjestelmää. Kotelo suunniteltiin yhteistyössä orkesterilaitteiden suunnittelija Matti Sarapaltion (MS-Audiotron) kanssa. Soittimeen kuuluu erillinen paisutinpedaali. Trip-mallissa on kahdet rinnakkaiset liukurekisterit ylä- ja alasormioille, joilla on omat voimakkuudensäätimet. Perkussio on yläsormiolla käytössä molemmille liukurekistereille, kun taas alempaan manuaaliin ei saa perkussiota lainkaan. Yläsormion äänikerrat ovat 16', 8', 5 1/3', 4', 2 2/3', 2', 1 3/5', 1 1/3' ja 1'. Alasormion molemmissa liukurekistereissä on 16', 8', 4', 2 2/3', 2' ja 1' äänikerrat.
Muita WLM-malleja
WLM:n eri mallisarjoista on vaikea antaa täsmällistä ja kattavaa kuvaa. Samallakin mallimerkinnällä myydyt laitteet saattoivat muuttua toiminnoiltaan ja komponenttiratkaisuiltaan tuotantosarjan edetessä. WLM-Organ valmisti myös räätälöityjä yksittäismalleja tilaajan mieltymysten mukaan.
1798
Tapahtumia aiheittain
1751 – 1800
Vieraana kauhujen talossa
Vieraana kauhujen talossa (House of Usher) on yhdysvaltalainen vuoden 1960 kauhuelokuva, jonka ohjasi Roger Corman ja käsikirjoitti Richard Matheson Edgar Allan Poen novellin Usherin talon häviö pohjalta. Elokuvan pääosissa ovat Vincent Price, Myrna Fahey ja Mark Damon. Vuonna 2005 Vieraana kauhujen talossa valittiin National Film Registryn "kulttuurisesti, historiallisesti tai esteettisesti merkittävien" yhdysvaltalaiselokuvien luetteloon.
José Antonio Suárez
José Antonio ”Cohete” Suárez Miranda (s. 22. lokakuuta 1990 Pravia, Asturia) on espanjalainen ralliautoilija. Hän on osallistunut 22 MM-ralliin, joissa hänen paras sijoituksensa on vuoden 2014 Portugalin rallin 43. sija. Suárezin kartanlukijana toimii hänen maanmiehensä Cándido Carrera.
Mäkirullalauta
Matkailulaudat
Matkailuun, puhekielessä kruisailuun, käytetyt laudat ovat yleisin mäkilautatyyppi. Matkailulaudat ovat yleensä 100-130 cm pitkiä, eikä niissä yleensä ole pitkää etuylitystä. Matkailulaudat ovat joustavia, jotta niillä rullaaminen olisi mukavampaa, ja niiden muoto ja kuviointi jäljittelee usein surffilautoja. Matkailulautoja ei yleensä käytetä hypyissä eikä muissa aggressiivisissa tempuissa.